Vívás: Szabadidős szezonzárás – Komlói Újság Online
Hiegl Zsolt 2019-05-21 Vívás: Szabadidős szezonzárás2019-05-21T19:41:26+02:00 Sport
Szezonzáró B kategóriás (szabadidős) párbajtőr versenyt rendeztek Székesfehérváron, ahol a Villa Complov SC hét vívóval képviseltette magát.
A férfiak egyéni küzdelmeiben 98 fő lépett pástra. A komlóiak legsikeresebb versenyzője Gálffy Gyula lett, aki a csoportkörből 3 győzelemmel és 2 vereséggel lépett túl, majd a táblán 15-8 arányú győzelmét egy 15-10 arányú vereség követte, így a 26. helyet szerezte meg.
A 64 közé került még az 51. helyen végző Bondra Roland és az 54. Szokol Balázs (a képen balra). Bondra Zsolt a 85., Kovács János a 95., Winkler Bendegúz pedig a 98. helyen végzett. A férfi csapatversenyen a Villa Complov SC Bondra Roland, Bondra Zsolt, Gálffy Gyula, Szokol Balázs összeállítású együttese a 10. helyet szerezte meg 19 csapat közül, miután a nyolcaddöntőben 45-35 arányú vereséget szenvedett a veresegyházi és pécsi vívókból álló vegyes csapat ellen.
A női egyéni küzdelmekben Albertné Zsibrik Anikó az 52. helyen zárt az 58 fős mezőnyben.
« ÖNKORMÁNYZATI HIRDETMÉNY – útlezárás Kökönyösben
Mezőkövesdi beállós érkezett »